Die breinaalde het behoorlik gegons by Nkwe se kampterrein toe lede van die Penny Pinchers woonwaklub besluit het om getraumatiseerde kinders by te staan. Die tannies het vir die vale gebrei in ’n poging om ’n poppie aan elke getraumatiseerde kind wat onder die Cindi vereniging (Children in distress) se vlerk geneem is, te gee.
Dié tannies sê dat hulle poppies as trooskombersie kan dien. Die boodskap wat hulle vir elke seun of dogter met dié handgemaakte persentjies wil gee is: Jy is uniek; daar is niemand soos jy nie. Jy is liefdevol handgemaak.